Κεφ 9 Σπειροχαιτιακά

Τράπεζα Θεμάτων

Εκφωνήσεις Ερωτήσεων

**Θέμα 2ο**

**2.1**

Στα αερόβια βακτήρια του γένους Treponema ανήκουν τέσσερα (4) είδη παθογόνα για τον άνθρωπο με κοινά χαρακτηριστικά.

α) Να αναφέρετε ποιο από αυτά τα βακτήρια είναι το κυριότερο για τον άνθρωπο. *(μονάδες 3)*

β) Να αναφέρετε τη μορφολογία του βακτηρίου. *(μονάδες 3)*

γ) Ποιες χρώσεις χρησιμοποιούμε για να δούμε το βακτήριο μικροσκοπικά; *(μονάδες 3)*

***Μονάδες 9***

**2.2**

Η νόσος που προκαλείται από το κυριότερο για τον άνθρωπο βακτήριο του γένους Treponema είναι μία κοινωνική νόσος και η πολιτεία έχει θεσπίσει ειδικά μέτρα για την αντιμετώπιση της.

α) Ποια είναι αυτή η νόσος που προκαλείται από το προαναφερθέν βακτήριο; *(μονάδες 3)*

β) Με ποιους τρόπους γίνεται η μετάδοση της συγκεκριμένης νόσου; *(μονάδες 8)*

γ) Ποια είναι τα ειδικά μέτρα προφύλαξης που εφαρμόζονται από την πολιτεία για την αντιμετώπιση εξάπλωσης της νόσου; *(μονάδες 5)*

***Μονάδες 16***

**Θέμα 4ο**

**4.1**

Στο εργαστήριο στο οποίο εργάζεστε, καταφθάνει δείγμα (ορού και δερματικών βλαβών) νεαρού άνδρα, στο ιστορικό του οποίου αναφέρεται η εμφάνιση συφιλιδικού έλκους που είναι σκληρό, ανώδυνο και συνοδεύεται από διόγκωση των λεμφαδένων της περιοχής του έλκους, σε διάστημα 20 ημερών μετά από αναφορά ύποπτης σεξουαλικής συνεύρεσης.

α) Ποιο βακτήριο πιστεύετε ότι ευθύνεται για αυτή την κλινική εικόνα του ασθενούς; (μονάδες 7)

β) Θεωρείται ότι η καλλιέργεια του μικροβίου σε κάποιο θρεπτικό υλικό θα μπορούσε να βοηθήσει στη διάγνωση; (μονάδες 6)

γ) Ποιες άλλες εργαστηριακές εξετάσεις υπάρχουν για την ανίχνευση του βακτηρίου; (μονάδες 12)

**Μονάδες 25**